ભારતના મુખ્ય ન્યાયાધીશ રંજન ગોગોઈની આગેવાની હેઠળની પાંચ ન્યાયાધીશોની બેન્ચમાં જસ્ટિસ શરદ અરવિંદ બોબડે, અશોક ભૂષણ, ડી. વાય. ચંદ્રચૂડ અને એસ. અબ્દુલ નઝીર પણ છે.

આ ન્યાયાધીશો 4થી 15 નવેમ્બર સુધીમાં આ ઐતિહાસિક અને સીમાચિહ્નરૂપ ચુકાદો આપે તેવી શક્યતા છે. 

મુખ્ય ન્યાયાધીશ ગોગોઈ 17 નવેમ્બરે નિવૃત્ત થવાના છે, પણ તે દિવસે રવિવારની રજા હોવાથી તેના આગલા કોઈ પણ દિવસે ચુકાદો આવે તેવી શક્યતા છે. 

કયા કયા ચુકાદા આવવાની શક્યતા?

ભારત સરકારના ભૂતપૂર્વ સોલિસિટર જનરલ અને સિનિયર ધારાશાસ્ત્રી મોહન પરાશરન કહે છે કે આ કેસ બહુ સંવેદનશીલ છે અને સુપ્રીમ કોર્ટના ચુકાદા પછી તેની પ્રતિક્રિયા આપવામાં સૌ કોઈએ સાવધાની રાખવાની રહેશે. 

પરાશરને બીબીસીને જણાવ્યું, "રાજકીય અને ધાર્મિક રીતે પણ આ કેસ બહુ સંવેદનશીલ છે. આ ચાર સદી કરતાં પણ જૂનો ભૂમિ અંગેનો વિખવાદ છે."

ચુકાદો કંઈ પણ આવે, પણ સુપ્રીમ કોર્ટના ચુકાદા પછી બધા જ સમુદાયો વચ્ચે શાંતિ જળવાઈ રહેવી જોઈએ."

બીજા સિનિયર ધારાશાસ્ત્રી અને ક્રિમિનલ લૉયર ગીતા લુથરાએ પણ કહ્યું કે સર્વોચ્ચ અદાલતનો ચુકાદો જે પણ આવે, આપણે સૌએ તેને સ્વીકારવો જોઈએ અને કોઈ પણ સ્થિતિમાં કાયદો અને વ્યવસ્થાની સ્થિતિ જળવાઈ રહેવી જોઈએ. 

લુથરાએ બીબીસીને વધુમાં કહ્યું, "આખરી ચુકાદો જે પણ હોય, આપણે સુપ્રીમ કોર્ટના ચુકાદાને આવકારવો જોઈએ. બધી જગ્યાએ શાંતિ જળવાઈ રહેવી જોઈએ."

"આપણે બધા જ સમુદાય અને ધર્મના લોકોએ ચુકાદાને માન આપવું રહ્યું અને કાયદાનું શાસન જાળવી રાખવું જોઈએ."

મુખ્ય ન્યાયાધીશ ગોગોઈ 4થી 15 નવેમ્બર દરમિયાન બીજા પણ કેટલાક અગત્યના કેસમાં ચુકાદા આપવાના છે. તેમાં 36 રફાલ ફાઇટર જેટની ખરીદીના રિવ્યૂના મામલોનો પણ સમાવેશ થાય છે. 

આ ઉપરાંત કેરળના સબરીમાલા મંદિરમાં બધી જ ઉંમરનાં મહિલાઓને પ્રવેશના અધિકારની બાબતમાં અને રાઇટ ટુ ઇન્ફર્મેશન (આરટીઆઈ) ઍક્ટમાં મુખ્ય ન્યાયાધીશના કાર્યાલયનો સમાવેશ થાય ખરો કે તે મામલામાં પણ ચુકાદા આવવાના છે. 

રફાલ જેટ કેસ

મુખ્ય ન્યાયાધીશ ગોગોઈની આગેવાની હેઠળની ત્રણ સભ્યોની બેન્ચમાં ન્યાયાધીશ સંજય કિશન કૌલ અને કે. એમ. જોસેફ પણ છે.

બેન્ચે 14 ડિસેમ્બર 2018ના રોજ આપેલા ચુકાદાના રિવ્યૂ માટેની પિટિશન્સ થઈ છે તેનો ચુકાદો 10 મે, 2019ના રોજ અનામત રાખવામાં આવ્યો હતો. 

14 ડિસેમ્બરે સુપ્રીમ કોર્ટે ચુકાદો આપીને ફ્રાન્સ સાથે 36 રફાલ જેટ વિમાન ખરીદવાનો કરાર રદ કરવાની માગણી કરતી અરજીને કાઢી નાખી હતી.

આ ચુકાદાના... \n\nમને ઉપરના લેખ માટે સારું શીર્ષક આપો.
આગામી દિવસોમાં અયોધ્યા સહિત સુપ્રીમ કોર્ટમાં ચાર અગત્યના ચુકાદા